KTCรับรางวัลChampion Security Award
KTC รับรางวัล “Champion Security Award South-East Asia” โดยวีซ่า อินเตอร์เนชั่นแนล ณ ราฟเฟิลส์ ซิตี้ คอนเวนชั่น เซ็นเตอร์ ประเทศสิงคโปร์ เมื่อเร็วๆ นี้
4 มิ.ย. 2561

นายวิรัช  ไพสิฐเศวต (ขวา) รองประธานเจ้าหน้าที่บริหารอาวุโส – ปฏิบัติการ บริษัท บัตรกรุงไทย จำกัด (มหาชน) หรือ KTC รับมอบรางวัล “Champion Security Award South-East Asia” (สุดยอดองค์กรด้านความปลอดภัยประจำภูมิภาคเอเชียตะวันออกเฉียงใต้) จากมิสเอเลน  ริชชี่  (ซ้าย) Vice Chairman, Risk and Public Policy วีซ่า อินเตอร์เนชั่นแนล ในงานประชุม “วีซ่า เอเชียแปซิฟิก ซีเคียวริตี้ ซัมมิท 2018” (Visa Asia Pacific Security Summit 2018) ซึ่งจัดขึ้นโดยวีซ่า อินเตอร์เนชั่นแนล ณ ราฟเฟิลส์ ซิตี้ คอนเวนชั่น เซ็นเตอร์ ประเทศสิงคโปร์ เมื่อเร็วๆ นี้
โดยการมอบรางวัล “Champion Security Award South-East Asia” นี้ ทางวีซ่า อินเตอร์เนชั่นแนล จัดขึ้นเพื่อเชิดชูและยกย่ององค์กรสมาชิกวีซ่าที่มีการดำเนินงานยอดเยี่ยม โดยจะพิจารณาจากศักยภาพในการบริหารจัดการความเสี่ยงที่ดีมีประสิทธิภาพ มีความแข็งแกร่งในการปฏิบัติงาน รวมทั้งให้ความร่วมมือในการบริหารความเสี่ยงด้านต่างๆ และยังมีความเป็นผู้นำในด้านดิจิทัลอีกด้วย ซึ่งเคทีซีเป็นสถาบันการเงินรายเดียวในประเทศไทยที่ได้รับรางวัล